Batman (1966–68)

Batman er en amerikansk komi- og superheltserie som gikk på TV-kanalen ABC fra 1966 til 1968. Serien handlet om superhelten Batman som sammen med sin makker Robin hamlet opp med ulike superskurker som herjet i Gotham City. De fleste av dem var Batmans erkefiender og hadde ulike evner som gjorde at byens politi vanskelig kunne hanskes med dem alene. Hovedrollen som Batman ble spilt av Adam West, mens rollen som Robin ble spilt av Burt Ward. Serien ble skapt av William Dozier, som også hadde fortellerstemmen. Serien kjennetegnes blant annet av en relativt heftig bruk av interjeksjoner. Serien har også en tegneseriepreget åpningsvignett. 

Serien ble raskt populær blant yngre seere i USA og skapte grobunn for en rekke spin-off-produkter slik som Batman-figurer, brettspill og diverse samlekort. Den var med på å revitaliserte tegneserien om Batman. Første sesong ble i snitt sett av 14 millioner i USA og bare fire serier hadde på den tiden høyere seertall (Bonanza, Gomer Pyle, U.S.M.C., The Lucy Show og The Red Skelton Show).

Bruce Lee hadde tre gjesteopptredener som karakteren The Green Hornet. 

 Handling 
Serien fokuserer på Batman og Robin når de forsøker å beskytte Gotham City fra ulike kriminelle. Livene til deres alter egoer, millionæren Bruce Wayne og Dick Grayson vises ofte, men vanligvis bare i korte sekvenser - i sammenheng med at superheltene de må bruke deres offentlige identitet for å bistå i deres kriminalitetsbekjempelse. Gjennom hver episode følger Batman og Robin en rekke - tilsynelatende - usannsynlige ledetråder for å oppdage superskurkens planer, og deretter legge en plan hvordan de burde forhindre disse planene og fange den kriminelle før skurken forårsaker alt for store problemer.

I de to første sesongene ble Batman sendt to ganger hver uke i USA. Den tredje og siste sesongen, som ble sendt én episode hver uke i USA og introduserte blant andre Yvonne Craig som Barbara Gordon / Batgirl. Forskjellige Cliffhangere består ofte av at noen kriminelle som holder noen andre fanget, vanligvis Batman eller Robin, og fangen(e) risikerer å bli drept, alvorlig skadet, eller møte en annen forferdelig skjebne. Men hver eneste cliffhanger blir vanligvis løs kort tid senere med at Batman og Robin kommer seg ut av hver eneste dødsfelle.

 I Norge 
Serien ble sendt på NRK i 1990. NRKs visning ble utsatt for en del kritikk fra en del barnepsykologer som mente den gav en indoktrinering hos små barn av vold som konfliktløser. Styret i Barnelegeforeningen skrev brev til NRK-sjef Einar Førde, med kopi til barneombud Trond-Viggo Torgersen og Redd Barna, der de anmodet om stoppe serien eller sende den på et senere tidspunkt. Kritikken toppet seg da en 6-år gammel norsk gutt ble skadd i en trafikkulykke etter at han trodde han var i stand til å fly over en bilvei. Gutten skal ha trodd at han hadde overnaturlige evner etter å ha sett serien.

I rollene
 Adam West – Batman/Bruce Wayne 
 Burt Ward – Robin/Dick Grayson
 Alan Napier – Alfred – Batmans butler.
 Neil Hamilton – James Gordon
 Stafford Repp – politimester Miles O'Hara, Gotham City Police
 Madge Blake – tante Harriet Cooper
 Yvonne Craig – Batgirl/Barbara Gordon
 Byron Keith – borgermester John Linseed
 Burgess Meredith – Pingvinen
 Vincent Price – Egghead
 Cesar Romero – Jokeren George Sanders – Mr. Freeze/Art Schivel
 Otto Preminger – Mr. Freeze/Art Schivel
 Eli Wallach – Mr. Freeze/Art Schivel
 Victor Buono – King Tut/professor William McElroy
 Julie Newmar – Catwoman (sesong 1 og 2)
 Eartha Kitt – Catwoman (sesong 3)
 David Wayne – Mad Hatter (Den gale hattemakeren)/Jervis Tetch
 Frank Gorshin – Gåten (sesong 1 og 3)
 John Astin – Gåten (sesong 2)
 Cliff Robertson – Shame
 William Dozier – «Desmond Doomsday» (fortellerstemmen)

Galleri

Referanser

Eksterne lenker

Kategori:Batman
Kategori:Komiserier fra USA
Kategori:Actionserier fra USA
Kategori:Eventyrserier fra USA
Kategori:Krimserier fra USA
Kategori:DC Comics
Kategori:TV-produksjoner fra USA, fra 1960-årene
Kategori:TV-produksjoner på ABC